《栖真院》
宋代·于石

空翠凝寒不受埃，断崖千尺拥崔嵬。
老僧倚树惊猿去，童子扫阶知客来。
石径晴因松露湿，茶烟远趁竹风回。
禅家也办吟边料，不种闲花只种梅。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。